Държавен вестник, бр. 71, 2018 г., стр. 57

БРОЙ  71	
Д Ъ Р Ж А В Е Н  В Е С Т Н И К 	
СТР.  57  
Член 121
Неизпълнение на споразумение
1. Страните приемат всички общи или 
специални мерки, необходими за изпълнение 
на задълженията им по настоящото споразу­
мение, и гарантират, че съблюдават целите, 
предвидени в него.
2. Ако една от страните счита, че другата 
страна не е изпълнила задължение, произти­
чащо от настоящото споразумение, тя може 
да предприеме подходящи мерки. Преди да 
го направи, тя предоставя в срок от 30 дни на 
Съвета за сътрудничество цялата информация 
от значение, необходима за пълно проучва­
не на ситуацията с оглед да бъде потърсено 
приемливо за страните решение.
При подбора на мерки трябва да се даде 
приоритет на онези от тях, които в най-малка 
степен смущават действието на настоящото 
споразумение. Тези мерки се нотифицират 
незабавно на Съвета за сътрудничество и са 
предмет на консултации в него при поискване 
от другата страна.
3. Чрез дерогация от параграф 2 всяка 
от страните може незабавно да предприеме 
подходящи мерки в съответствие с междуна­
родното право в случай на:
а) денонсиране на настоящото споразу­
мение, което не се урежда от общите 
правила на международното право;
б) нарушаване от другата страна на основ­
ните елементи на настоящото споразу­
мение, посочени в членове 2 и 5.
Другата страна може да поиска свикване 
на спешна среща между страните в срок от 
15 дни за пълен преглед на ситуацията с цел 
да бъде потърсено приемливо за страните 
решение.
4. Чрез дерогация от разпоредбите на 
параграф 2, ако една от страните счита, че 
другата страна не е изпълнила задължение 
съгласно дял II от настоящото споразумение, 
тя използва само процедурите за уреждане на 
спорове, установени съгласно дял II, раздел VI 
от настоящото споразумение, и се придържа 
към тях.
Член 122
Определение на страните
За целите на настоящото споразумение 
„страните“ означава Съюзът или неговите 
държави-членки, или Съюзът и неговите 
държави-членки, съгласно съответните им 
правомощия, от една страна, и Ирак, от 
друга страна.
Член 123
Автентични текстове
Настоящото споразумение е съставено в 
два еднообразни екземпляра на английски, 
български, гръцки, датски, естонски, испански, 
италиански, латвийски, литовски, малтийски, 
немски, нидерландски, полски, португалски, 
румънски, словашки, словенски, унгарски, 
фински, френски, чешки, шведски и арабски 
език, като текстовете на всички езици са 
еднакво автентични. В случай на противоре­
чия позоваване се прави на езика, на който 
настоящото споразумение е договорено, а 
именно – английски език. 
Член 124
Приложения, допълнения, протоколи и 
бележки
Приложенията, допълненията, протоколите 
и бележките към настоящото споразумение 
представляват неразделна част от него.
Съставено в Брюксел на единадесети май 
две хиляди и дванадесета година.
(следват подписите на упълномощените 
представители)
ПРИЛОЖЕНИЕ 1
ВЪЗЛАГАНЕ НА ОБЩЕСТВЕНИ ПОРЪЧКИ
Допълнение I
ОБХВАНАТИ СЛУЧАИ НА ВЪЗЛАГАНЕ НА 
ПОРЪЧКИ
Подприложение 1
Централни правителствени образувания, които 
възлагат поръчки в съответствие с разпоредби­
те на дял II, раздел IV, глава II на настоящото 
споразумение
Стоки
Прагове	
130 000 СПТ
Услуги (посочени в подприложение 3)
Прагове	
130 000 СПТ
Строителни работи (посочени в подприло­
жение 4)
Прагове	
5 000 000 СПТ
Задължения на Ирак
1. Всички централни правителствени обра­
зувания, включително всички подчинени 
образувания на централни правителствени 
образувания и всички други образувания, 
чиито политики за възлагане на поръчки се 
контролират от, зависят от или се влияят 
от централното правителство, и всички 
други образувания, които са финансирани 
от централното правителство или са пред­
мет на управленски надзор от страна на 
централното правителство.
2. Примерен списък на тези образувания (точ­
ните наименования, подлежат на промяна):
Министерство на земеделието
Министерство на съобщенията
Национална комисия по съобщенията и 
медиите
Комисията за обществената цялост 
Министерство на културата
Министерство на отбраната
Министерство на миграцията
Министерство на образованието
Министерство на електроснабдяването
Министерство на околната среда
Министерство на финансите
Министерство на външните работи
Министерство на здравеопазването